Szia, kicsim!
Bocs, hogy csak most üzenek,
de folyamatosan a Marsot túrjuk az MSAM-ért.
Ha sikerül kiásni, átvisszük a Boldogság völgyébe javításra.
Kvázi kint alszunk már.
Tudom, hogy rémesen hangzik, de furamód még segít is
nekem és mindenkinek továbblépni.
Úgy gondoljuk, sikerül kipofozni a Popeye-t annyira, hogy felszállhasson,
és elindulhassunk a Föld felé a következő ablakban.
De az épen maradt berendezésekkel
nagyon lassan megy az üzemanyag-előállítás.
És persze, még azt is ki kell találnunk,
hogy férünk be a Popeyebe kilencen.
ÖT HÓNAPPAL A FÖLDCSUSZAMLÁS UTÁN
Szűk lesz, mint egy Apollo-kabinban, de megoldjuk.
És örökre itt hagyhatjuk ezt a kődarabot.
Az isten verje meg!
Most mi van?
Bocs. Csak… Ebben a tempóban az a picsányi generátor
jó, ha a jövő hónapi ablakra kitermeli az üzemanyagot.
Nem lehet felgyorsítani?
Nem ilyen mennyiségű metán feldolgozására szánták.
Mintha egy utasszállítót kólásdobozzal akarnánk megtankolni.
Időbe telik.
Tudom, tudom. De te is érzed, milyen bűz van a bázison.
Ezeket a vécéket nem ennyi emberre tervezték.
Mit gondolsz, ha mi lelépünk innen, jönnek majd utánunk mások?
- Kétlem. Én tuti nem élem meg. - Igazad lehet.
Annyit tehetünk, hogy felkészítjük a Popeye-t a felszállásra.
Egyetértek.
Na, kezdődik a műszakom a szargyárban.
- Küldjek valamit? - Már megkaptam a fejadagom.
Ki korán kel…
Zöld hajnalban, egészen pontosan.
Ne hajtsd túl magad!
Igyekszem.
Na, mutass valamit!
Készen állsz? Ez az, anyukám, toljad!
Az… ja, ja… na jó, ezt jól odatetted.
Már majdnem sikerült, Lou.
- Hahó, főnök! - Hogy haladunk a naftával?
Hát, csigalassúsággal, ahogy maguk felé mondják.
Mint maga, főnök!
Na!
Mi újság?
Hé, azt még enném!
De én vagyok a kapitány ugyebár.
ÜDV A DZSUNGELBEN
Tessék, kölyök.
Fuj, ettől felfordul a gyomrom.
Kell a kaja a fiadnak!
Ó, szóval ma fiú?
Tudod, mindegy, csak tíz ujja legyen!
Az Edward remek név. Még egy lánynak is.
Én inkább az Ariellában gondolkodtam.
Ariella? Homeopátiás kuruzslónak szánod az unokámat?
Jól jönnek majd azok a szerek, amikor a székből sem bírsz felállni!
- Baldwin űrhajós! - Igen?
Kerül engem. Már megint.
Sikertelenül. Már megint.
Jöjjön, kérem!
Látod? Ezért nem bízik senki a repülőorvosokban.
Mert állandóan vészmadárkodnak.
Az vészmadárkodás, hogy a marsi sugárzás káros lehet a baba DNS-ére?
Vagy hogy az alacsony gravitáció káros a csontok fejlődésére?
Jézusom, doki, kíméletesebben nem megy?
Majd akkor, ha időben a Főnixen lesz a szüléshez.
Nem az én ötletem volt teherbe esni ezen az elátkozott helyen.
És ezt mindennap a fejemre is olvassa.
Csukott szájjal, jó?
Hogy van a sebe, parancsnok?
Az a krém sokat enyhített a fájdalmon, köszönöm.
Kimódolták már, hogy fog beleférni az amerikai űrruhába
az induláskor?
A kemény külső borítás okoz gondot,
de a NASA két legjobb csapata is ezen dolgozik
éjt nappallá téve.
Azaz egyelőre a megoldás még a kanyarban sincs.
Ennyit a NASA híres találékonyságáról.
Százharminc per 85.
Még mindig magasabb a kelleténél.
A szovjet szkafandert kéne felvennie. Az anyaga jóval rugalmasabb.
- Ez bejöhet. - Hogyne jöhetne.
Aktív a gyerek?
Vagy focizik, vagy kongázik.
Meghallgatja?
Apa?
HAZATÉRÉS
Mire Kelly Baldwin világra hozza Amerika kedvenc marslakó bébijét
úgy két hónap múlva…
A NASÁT ELHALMOZZÁK BABAKELENGYÉVEL
…a kicsinek egy életre elegendő babacipője lesz.
A terhesség folytatásáról szóló döntés,
melyet sokan vitatnak
a bolygón uralkodó veszélyes körülmények fényében,
világszerte foglalkoztatja az emberek fantáziáját.
Vajon ezért ragaszkodik a NASA ahhoz, hogy a szülésre a Főnixen kerüljön sor?
Igen. A Főnixen rendes földi gravitáció van, ami…
És hogy a katasztrofális kormányzásról elterelje a figyelmet,
a Wilson-kormányzat Kelly Baldwin marsi babájával
kábítja a sajtót.
Vajon Wilson elnök tényleg ennyire naivnak képzel minket?
Mindketten tudjuk, hogy a marsi kaland totális csőd.
Ez a törvény helyreállítja a fékek és ellensúlyok rendszerét azáltal,
hogy a kongresszus hatáskörébe helyezi a NASA költségvetését…
És ezzel felhatalmazza önt, hogy megtorpedózzon bizonyos projekteket.
Ha aláírom, a kongresszus megvonja a Mars-program támogatását.
Soha senki nem megy vissza a bolygóra, az űrkutatás pedig szép lassan elsorvad.
Az ön helyében, elnök asszony, az űrkutatás helyett
az újraválasztásommal foglalkoznék.
Hát, Dick, könnyekig meghat, hogy így a szívén viseli a sorsomat.
Látta a nagyvárosokban gombamód szaporodó hajléktalantáborokat?
Egykori olajipari munkások és szénbányászok lakják.
Akik a hélium-3 és a fúziós energia miatt vesztették el állásukat.
A Földön kell rendbe tenni a dolgokat,
mielőtt talicskával hordanánk a pénzt arra az Isten háta mögötti kődarabra.
Az űrprogram megkönnyíti az életünket a Földön!
Nem torpedózom meg az eddig elért haladásunkat.
Szóval, csak tessék, Dick, szavaztassa meg a törvényjavaslatot,
én meg majd megvétózom!
Sajnálattal hallom.
Elnök asszony, válthatnánk pár szót négyszemközt?
Mint ön is tudja, pár hónappal ezelőtt
Willie Baron képviselő egyik stábtagja megtudta,
hogy a férjének viszonya van egy fehér házi gyakornokkal.
Aljas rágalom.
Nem véletlen, hogy Baron képviselő semmivel nem tudta alátámasztani,
hiszen nem történt meg.
Ezt a férje állította. Eskü alatt.
Ugye azzal tisztában van, hogy ha kiderülne,
hogy Mr. Wilson eskü alatt hazudott, az hamis tanúzás?
Mire célozgat ezzel?
Elnök asszony,
igaz, hogy az Ovális Irodában hangfelvevő rendszer működik?
Van egy forrásunk, aki szerint
a John F. Kennedy által üzembe helyezett rendszer a mai napig működik.
Még ha lenne is ilyen rendszer,
a szalagok tartalmát az elnöki titoktartás védi.
Hát, majd meglátjuk, mit szól hozzá a bíróság.
Beidéztetjük az összes olyan hangfelvételt,
ami Mr. Wilson vallomásának hetében készült.
Ha tettek kísérletet arra, hogy az esetet eltussolják,
nem csupán Mr. Wilson áll bíróság elé hamis tanúzás miatt.
Önt az igazságszolgáltatás akadályoztatása vádjával megfoszthatják elnökségétől.
Mondja, hogy csak viccel!
A kongresszus 120 éve nem vont felelősségre egy elnököt sem!
Ez még magához képest is aljas húzás.
Meglehetősen ironikus ez attól a nőtől, aki Karl Rove-val és Lee Atwaterrel
végezteti el a piszkos munkát, hogy be ne mocskolja a kezét.
Körbetelefonáltatta az országot Clinton feltételezett zabigyerekének hírével,
és még önnek áll feljebb?
Mi a lényeg, Dick? Mire akar kilyukadni?
Írja alá a NASA-törvényjavaslatot!
Az a bölcs döntés.
Ha a sajtó tudomást szerezne Larry… kilengéséről,
a politikai helyzete drámaian meggyengülne.
És én könnyedén felülírhatnám a vétóját.
De ha nem muszáj, én nem ezt az utat választanám.
Félre ne értse,
minden rendelkezésemre álló eszközt bevetek, hogy átvigyem a törvényt!
Örülök, hogy itt vagy.
A garázsodban?
Szeretném, ha megnéznél valamit… és megerősítenéd, hogy nem őrültem meg.
Jézusom!
A kozmonauták mentése közben
vettem észre, hogy a nukleáris hajtóművük nagyon hasonlít
a miénk egyik korábbi verziójára.
Valaki a NASA-nál átadta nekik.
Margo?
Ő az egyetlen, aki mindenhez hozzáférhetett.
De… De Margo? Margo Madison?
Ő a NASA feje!
Három évtizede azon van, hogy legyőzze a ruszkikat.
Miért tenne ilyet? Semmi értelme.
Mit tudom én! De nem tudom kiverni a fejemből, Bill.
Kezdek begolyózni.
Az tuti.
Olyan ez a garázs, mint egy képregénygonosz odúja.
Végigvezetlek rajta,
és ha azt mondod, kattant vagyok,
elégetem az egész hóbelevancot.
Ehhez több sör kell.
Büszkén jelenthetem be, hogy hamarosan elkezdjük
a Calypso munkálatait, amit 1999-ben fogunk üzembe állítani.
A Főnixszel ellentétben a Calypso nukleárisplazma-meghajtást kap,
ami elég erős lesz ahhoz, hogy kvázi bármikor elmehessünk a Marsra,
a rendes indulási ablakokon kívül is.
És ebből építünk még kettőt,
hogy igazából megvethessük a lábunkat a Marson.
A következő évtizedben egyre több bányát nyitunk majd,
egy űrkikötőt, építünk melegházakat,
lakóépületeket a telepeseknek, és új…
Álljunk meg egy szóra!
Ha elfelejtetted volna,
nem is olyan régen egy kurva hegy szakadt ránk a Marson,
lerombolva mindenünket.
Nem beszélve a három halott űrhajósról.
Igen.
Emlékeztek még Jamestownra?
Nem a holdbázisra,
hanem Virginia első állandó angol településére, amit 1607-ben alapítottak.
Tudjátok, hány telepes veszett oda az első három évben?
Nyolcvan százalékuk.
Betegségben.
Éhínségben.
Az elemek miatt.
Mi lett volna, ha az első telepesek egyszer csak legyintenek, hogy:
„Á, hagyjuk, felejtsük el ezt az új, végtelen lehetőségeket kínáló világot,
és szemlesütve oldalogjunk haza Angliába”?
Na, mi lett volna?
Jézusom, Dicky…
bocs, de nem látod a fától az erdőt.
Találtunk vizet!
Annyi vizet, ami több ezer telepesnek elég.
Ettől még a részvényeink értéke rohamosan csökken.
Az igazságügy versenyjogi ügyvédjei már itt szaglásznak,
és most kaptuk meg a baleset vizsgálati jegyzőkönyvét,
amiben az áll, hogy a földcsuszamlást az egyik alkalmazottunk okozta.
Szóval tovább hajtjuk a szopórollert, mert rojtosra perelhetnek minket.
Az igazgatótanács megvitatta a kérdést,
és… már nem osztozunk az optimizmusodban.
A Helios milliárdokat szórt el a te… hagymázas fantazmagóriáidra.
Úgy döntöttünk, a cég alaptevékenységére fókuszálunk,
azaz a hélium-3-bányászatra a Holdon.
Nem indítunk több Mars-küldetést.
Oké, tudom, hogy stresszes a helyzet.
Nálam jobban senki nem tudja.
Ha kapok egy kis időt,
kihozom a céget ebből a gödörből.
Ígérem.
Egy cikluson át kellett volna bírni magaddal!
- Egy ciklus! - Tu… Tudom, hogy elcsesztem.
De ha Baron többet tudna, felhasználta volna.
El fog ez múlni. Nem lesz gond.
„Nem lesz gond”? Eskü alatt hazudtál.
- Ezt fel tudod fogni? - Tőrbe csaltak.
Világos, mint a nap: csapda volt.
És ők kényszerítettek arra is, hogy megdugd?
Mitől olyan különleges Jeremy Zielke, hogy mindent félredobnál érte,
amiért egy életen át dolgoztunk?
A karriert, a családot…
Ez sokkal rosszabb, mint emlékeztem.
Mi a fenéhez kezdjünk?
Ha ez kikerül, te sittre mész, engem meg kipicsáznak innen.
Nem muszáj átadnunk nekik.
Magántulajdon.
Az elnöki titok védelme alá esik.
Nem. A Legfelsőbb Bíróság elé viszik, és valószínűleg vesztünk.
És ha így lesz, ez nemcsak nekem rossz, hanem meggyengíti az elnöki hivatalt is.
Oké, akkor…
tegyünk úgy, mintha együttműködnénk!
Küldjük el a felvételek leiratait!
Az inkriminált részeket
nemzetbiztonságra hivatkozva kihúzzuk.
Ezt senki nem veszi be.
Nem.
Tegyük fel…
Mi van, ha a felvevő meghibásodott?
És valamilyen fura okból kifolyólag ez a rész üres a szalagon?
Nem tudjuk, mitől, nem értünk hozzá.
Töröljük le?
Ezzel csak súlyosbítanánk a helyzetünkön.
Igazad van.
És mi lesz, ha Jeremy kijön a rehabról?
Beidézik, és vallomást kell tennie.
Hajlandó hazudni a kedvedért?
Valószínűleg nem.
Mert eléggé…
Kiborult, amikor szakítottam vele.
Egy kiutat látok.
Tartok egy sajtókonferenciát,
és az egész világ színe előtt beismerem a viszonyt Jeremyvel.
Elmondom, hogy nem tudtál róla, ahogy arról sem, hogy meleg vagyok.
Hogy erről csak én tehetek.
Elárultam a szerető feleségemet…
akinek egyetlen hibája, hogy beleszeretett egy házasságszédelgőbe.
Nem, Larry, ezt nem teheted. Ezzel… Neked így…
Mi? Kirekesztenek? Végem?
Kiröhög az ország?
Kezdem megszokni.
Nem engedhetem.
Hadd tegyem jóvá, amit elcsesztem!
És a hidrogén-turbószivattyú vibrációs profilja.
A keverőlapátok mozgásának frekije 2165 hertz.
Megegyezik a miénkkel.
És, ugye, ha pár hertzet változtatnak, elrejthették volna.
Mintha direkt az orrom alá akarnák dörgölni.
Lainey-re gondoltam.
Végig ott volt a keverőlapátok tervezésénél.
Így zártalak ki a gyanúsítottak közül.
Azt hitted, én tettem?
Feltűnően sietve hagytad ott a NASA-t.
Nem tudom, ezt sértésnek vagy bóknak vegyem-e.
Na, mindegy,
kizárásos alapon…
csak Margo maradt.
Biztos, hogy ő volt.
Mit gondolsz?
Mondd, hogy kattant vagyok!
Nem vagy kattant.
Beszélnünk kell vele. Ki kell derítenünk…
Ezt el kell vinned az FBI-hoz, Aleida.
Micsoda? Nem.
Nincs az az isten. Bill…
- tudod, mit tett az FBI az apámmal. - Tudom. Szerinted én ezt akarom?
Én is nagyon tisztelem Margót,
de ez kurva kemény nemzetbiztonsági terep.
Ki tudja, hova vezet?
Mert, bazmeg, Margo kvázi ruszki kém, Aleida.
- Állj! - Te is tudod.
Rosszul vagyok a gondolattól is, de ez van.
Beszélned kell az FBI-jal.
Nem tehetem, Bill!
- Van egy perced? - Hogyne.
Az igazgatósági ülés után átnéztem a számainkat…
és a tények makacs dolgok.
Ha nem lesz bevételünk sürgősen,
nemhogy el kell felejtenünk a Marsot, de a cég fizetőképtelen lesz.
Ráadásul rohadt gyorsan.
Gondolom, van valami ötleted.
Szerintem úgy tudunk legkönnyebben bevételt generálni
és kijönni a gödörből,
ha eladjuk a Főnixet a NASA-nak.
Szó sem lehet róla.
Ugye csak viccelsz?
Mellesleg úgysem vennék meg.
Ó, dehogynem.
Hogy érted?
Megkerestem pár ismerősömet a NASA-nál,
és csendesen megfuttattam az ötletet.
A reakció egyöntetűen pozitív volt.
- Úgy érzik… - Az engedélyem nélkül
tárgyaltál a NASA-val?
Az engedélyed nélkül? A cég ügyvezetőjeként.
Azt mondtad nekik, annyira reménytelen a helyzetünk…
- Egyáltalán nem ezt mondtam! - Ott sem idióták dolgoznak.
Muníciót adtál Margo Madisonnak,
hogy megalázhasson.
A cégedet… a cégünket igyekszem megmenteni a csődtől.
- Nem szorulunk segítségre. - A számok nem hazudnak.
Nem, de nem mindig mesélik el a teljes történetet.
Higgy bennem, Karen!
Jézusom! Nézd!
A dokkolóradar. Megsérülhetett a földcsuszamlásban.
Anélkül…
A Popeye nem tud dokkolni a Főnixszel.
Lehet, javítható.
Vegyük le a burkolatot!
Ó, bazmeg! Faszom!
A primer integrációs panel tropa.
A tartalék meg fent van a Főnixen.
Akár a Jupiteren is lehetne.
Will, a Sojournernek van dokkolórendszere?
Negatív. Az eredeti tervben még szerepelt,
de soha nem szerelték be.
- Miért nem? - Hát, nem nagyon terveztünk
dokkolni másik űrjárművel,
és kurvára sietnünk kellett, hogy mi is elindulhassunk ’94-ben.
Ó, igen. A szabadpiaci verseny ismét kifizetődőnek bizonyult.
Na ja.
Most mi lesz?
A Főnixszel nem dokkolhatunk.
A következő indulási ablakot elfelejthetjük.
Itt ragadunk.
Nem tudunk mókolni egyet magunknak?
Hát, az alkatrészekért Kijevig kell elmenni.
Elég kár, hogy a Helios nem a jó öreg USA-tól
vette az alkatrészeket.
A Popeye nélküle nem tud elég közel kerülni a Főnixhez,
így dokkolni sem tudunk.
Kár, hogy nem kaptuk le az egységet a szovjet hajóról,
mielőtt elengedtük volna.
Van a Marson is belőle.
- Itt? - Hol?
Öt dokkoló-közelítő radaregység
is van a Mars felszínén.
Mintavételező szondákon, melyeket
az űrhajónkkal reméltünk hazavinni innen.
A probléma csak az,
hogy a legközebbi több mint 1500 km-re van a Boldogság völgyétől.
Ha minden jól megy, egy hónap alatt megjárhatjuk,
de nincs annyi időnk. Kellynek akkorra már a Főnixen kell lennie.
Miss Catiche,
ha jól tudom, Oroszország másoknak is eladta ezt a dokkolórendszert.
Így van.
India, Törökország és Észak-Korea is vásárolt tőlünk.
Bill, képes a Helios rendszere megmutatni
az összes, Marsra küldött, indiai, török és észak-koreai űrszonda helyét?
Persze. Pillanat!
Milyen messze van a legközelebbi?
Ez csak 89 kilométerre van.
BOLDOGSÁG VÖLGYE
Úgy tűnik, ez az észak-koreaiaké.
Ez az a szonda lesz, amit a ’94-es indítási ablakban küldtek fel.
Alacsony Föld körüli pályán dokkolt, valószínűleg megtankolták.
Azaz majdhogynem tuti, hogy van dokkolórendszere.
Ami a mi gyártmányunk.
Vagy egy másolata.
Megvan a nyertes.
Észak-Korea megengedte?
Majd utólag mea culpázunk. Nem fogunk kuncsorgásba kezdeni.
Ezzel minden biztonsági előírást felrúgunk.
Csak egy marsjárót jelölhetünk ki a feladatra.
Tizennyolc óra oda-vissza. Gyalog elérhetetlen.
Jól hangzik. Megyek.
Bocs, Ed, de nálad jobban senki nem ismeri a Helios-rendszereket…
- Ne már! - …és azoknak működniük kell,
ha el akarunk innen húzni.
A tieid nem mehetnek, Ed. Túl rizikós.
Ez egy új modell,
Baranov nem találkozott még vele.
Majakovszkijnak maradnia kell a kismama mellett.
A marsjárók NASA-gyártmányok.
Will az MSAM-en dolgozik, szóval nyilvánvaló a választás.
Maga és én.
Hihetetlen, bazmeg!
Hallgasd meg, amit mond, jó?
Parancsoljatok!
- Köszönöm. - Szívesen.
Nem tudom, mit vár ettől a beszélgetéstől,
de előre szólok, hogy nem nagyon csípem az FBI-t.
A maga helyében én is így éreznék.
Bill elmondta, mi történt az apjával.
Nem volt fair.
Ó, de kedves tőled, Bill!
Mi mást kotyogtál el a kis barátnődnek?
- Csak segíteni akarok. - Ja, az más. Köszcsi.
Tudom, hogy nincs könnyű helyzetben,
és tényleg sajnálom, ami az apjával történt.
Őszintén szólva, nem hibáztatom, hogy nem bízik bennünk.
Gondolom, tök véletlen, hogy az FBI összes ügynöke közül
pont magát küldték.
Biztos, hogy okkal.
Nézze, az FBI sem tökéletes!
De amikor az ország szolgálatába álltunk, maga és én is ugyanarra esküdtünk fel.
Az Egyesült Államok alkotmányának védelmére
minden belső és külső ellenséggel szemben.
És azt is tudom, hogy zavarja, amit kiderített,
különben nem fordult volna Billhez.
Leszarom, miről papol.
Nem segítek magának.
Ez jogában áll.
Viszont nem is kell, hogy segítsen.
A nyomozást mindenképpen megindítjuk.
Aktát nyitottunk az ügynek, és a végére fogunk járni.
És egy ponton beidézzük majd, hogy tegyen vallomást.
- Fenyeget? - Nem. A tényt közöltem.
Legyen!
Ne már, Aleida! Ülj le, jó? Csak hallgasd végig…
Egy szót se többet, vili?
Egy életre felejts el, bazmeg!
Aleida? Aleida!
Mi a baj?
Jól vagy?
Nem tudom, mit tegyek. Nem tudom, mit tegyek.
Bajban vagy?
Kislányom!
Nincs baj, papa.
Semmiség.
Megoldom.
Nyugodj meg…
Minden rendben lesz…
Graciana, kedvesem…
Ne sírj!
Ne sírj, szerelmem!
Graciana?
Nem, papa!
A lányod vagyok, Aleida.
Nem a mama.
Tudom.
Tudom, kislányom.
Minden rendben lesz.
Nem lesz semmi baj.
LÍTIUM
Danielle, mégis, hány pótakkut kell vinnünk?
Holnapra visszaérünk. A plusz súly csak lelassít minket.
Inkább legyen extra kraft, és hozzuk haza!
A napelemek elég könnyen tropára mennek, és semmi kedvem gyalogolni. Magának van?
Boldogság völgye, itt an Főnix.
Boldogság völgye, itt a Főnix.
Főnix, itt a Boldogság völgye.
Sürgős feltöltés jött a Heliostól.
A baleseti jegyzőkönyv.
Leküldöm.
Na végre! Jó sokáig ültek rajta.
- Megjött, Főnix. - Vettem. Főnix vége.
Mi áll benne?
Hát, ha lehámozom róla a bürokratikus maszlagot,
a baleset okaként emberi mulasztást emlegetnek.
Kiét?
Nick Corradóra kenik rá, idézem:
„elmulasztotta a fúrótestben növekvő nyomás csökkentését,
és nem tette meg a megfelelő lépéseket a víztározóba való befúráskor.”
Idézet vége.
Tipikus takarózás.
Kenj mindent a halottra!
Így nem perelhetnek be, ha szar cuccot gyártottál.
- Ugyanez van a Szovjetunióban is. - Ez faszság!
Nickre kennek mindent?
Nem elég, hogy meghalt a földcsuszamlásban,
mindent az ő nyakába akarnak varrni? Ez nem kóser.
Eleve mi alapján készült a jelentés?
Ez az egész egy ótvaros nagy faszság!
Igen?
Hallom, a Főnix eladását javasoltad.
Á! Devtől tudod?
Nem nagyon beszélünk egymással mostanában.
De hozzád hasonlóan nekem is vannak kapcsolataim a NASA-nál. Ők is lelkesek.
Tudom. Bújj be!
Próbáltam meggyőzni Devet, de kevés sikerrel.
Eléggé… megváltozott.
Más embernek ismertem meg.
Az MIT-n, igaz?
Bevezetés az atomfizikába előadáson.
Az egyetemen dolgoztátok ki a nukleáris fúzió elméletét.
Igen. Akkoriban mindenki ráfeszült,
és ebben akart első lenni.
Csak éppen a reakciót nem tudták fenntartani.
Aztán jött Dev.
Kitalálta, hogy kösse egymáshoz a hélium-3 atommagjait,
hogy fenntartsa a reakciót.
És a világnak olcsó, tiszta energiaforrást adott.
A közös munka alatt mindig tudtam, hogy egy zsenivel van dolgom.
Nem ismertem hozzá fogható mérnököt.
Mi történt? Miért vitatkoztok állandóan?
Ó, ez egyszerű.
Egyedül tőlem hallja a „nem” szót.
Azt senki nem szereti hallani.
- Különösen nem Dev. - Nem. Ő aztán nem.
Maga alá temette a saját mítosza.
És magával rántja a cégét is.
Hacsak meg nem valósítjuk a tervedet, és el nem adjuk a Főnixet a NASA-nak.
Az igazgatótanács már tud a tervről.
- Zseniálisnak gondolják. - Dev nem fog belemenni.
Az nem oszt, nem szoroz. Leváltjuk a vezérigazgatói posztról.
Hogy… Várj, kirúgjátok Devet?
Tagja marad az igazgatótanácsnak, de szigorúan csak tanácsadói minőségben.
Kit ültettek a helyére?
Téged.
Lar?
Hahó, mennyi az idő?
Kilenc múlt. Vigyem… Vigyem fel az ágyába?
Ne, hagyd, majd én! Gyere, öcsi!
Mehetünk?
Tuti? Három, kettő, egy.
Jesszusom, mint egy sószsák!
Atya-gatya!
Larry?
A holnappal kapcsolatban…
Szóval, nem kell megtenned.
Keresünk más megoldást.
Ezt már megbeszéltük. Nincs más megoldás.
Meg akarom tenni. Meg kell tennem.
NEM SEMMI ELKAPÁS VOLT
A FEHÉR HÁZ
Üdv, mindenki!
Öö, köszönöm, hogy eljöttek.
AZ EGYESÜLT ÁLLAMOK ELNÖKÉNEK PECSÉTJE
Szeretnék önökkel megosztani valamit.
Hát… Én…
Van valami, amit hallaniuk kell. Én…
Jó reggelt!
Először is, szeretném megköszönni minden amerikainak,
hogy két éve támogatnak.
Nagy dolgokat értünk el együtt.
Amerika nem szorul már energiaimportra, csökkentettük az üvegházhatást,
és olyan új technológiákat fejlesztettünk ki,
melyek bőven a 21. században is biztosítják majd
az USA szuperhatalmi státuszát.
És ne feledkezzünk meg arról, hogy elsőként juttattunk embert a Marsra!
A közelmúlt veszteségei ellenére
a Vörös bolygóra vezető expedíciónk mérföldkő az emberiség történelmében…
AZ ELNÖK VÁRATLAN SAJTÓTÁJÉKOZTATÓJA
…csakúgy, mint a Lewis-Clark-expedíció,
Ferdinand Magellán útja,
és Alekszej Leonov holdra szállása 1969 júniusában.
És mégis, nagyszerű tetteink ellenére,
azért állok most itt,
hogy beismerjem: cserben hagytam önöket.
Hazudtam.
Megszegtem az amerikai nép és választott elnöke közötti
létfontosságú alkut.
Nemcsak elhallgattam az igazat, de cserben hagytam
a fegyveres erőinknél szolgáló megannyi bátor férfit és nőt is.
Nem álltam ki a legsebezhetőbbek közé tartozó honfitársaim mellett,
akik nap mint nap előítéletekkel és diszkriminációval szembesülnek.
Nem védtem meg Will Tyler, egy igazi amerikai hős
méltóságát és jogait,
aki országát ebben a pillanatban is a Mars felszínén szolgálja.
Cserben hagytam valakit, aki nagyon közel áll hozzám,
mert féltem kiállni és felvállalni az igazságot.
Kudarcot vallottam. Féltem, hogy az emberek megítélnek majd,
és nem bíztam az önök, az amerikai nép megértésében
és együttérzésében.
Alábecsültem önöket.
És ezt őszintén, a végletekig sajnálom.
Múltbeli hibáimat kijavítani nem lehetséges.
De többé nem fogok hazudni.
Itt és most következzék hát az igazság!
Meleg vagyok,
egészen születésem óta.
Wilson elnök bejelentése
vegyes fogadtatásra talált a politikai spektrumon.
A beszédet felvonulások követték a nagyvárosokban.
Akadt, aki az ország első nyíltan meleg elnökét támogatta,
míg az ellentüntetők azt hangoztatták, hogy veszélyt jelent a társadalomra.
A Wilson-kormányzat a bejelentést követően közzétette,
hogy Wilson még ma aláírja azt az elnöki rendeletet,
mely lehetővé teszi a melegeknek, hogy a fegyveres erőknél szolgáljanak.
Bejelentették továbbá, hogy az elnök az ország rendkívüli szolgálatáért
Szabadság-érmet adományoz
a Marson tartózkodó Will Tyler űrhajósnak,
többek között a meleg emberek jogaiért való bátor kiállásért.
Aztakurva!
- Ideje volt, hogy az USA észhez térjen. - Szép volt, Ellen!
Mondanék valamit.
Will Tyler, te egy nagyon bátor férfi vagy.
Megtisztelő… hogy a barátom vagy.
Köszönöm, haver!
Elég a picsogásból, hol a pia?
Ezt Kellynek is hallania kell. Látta valaki?
Bent van a dzsungelben.
Kel, el sem tudod képzelni, mit jelentett be Wilson…
Kelly! Kel!
Kel! Kicsim! Hallasz?
Doki! Jöjjön azonnal!
- Mueller, az elsősegélydobozt! - Máris!
Kelly?
A szíve túl gyorsan ver.
Kitartás, kölyök!
Marsjáró 1, itt a Boldogság völgye.
Jelentkezz!
Boldogság völgye, itt marsjáró 1.
Vészhelyzetünk van.
Kelly állapota rosszabbra fordult.
Mi történt?
A doki szerint terhességi toxémia.
Nagyon kéne sietni vissza a dokkolórendszerrel.
Kábé negyedóra még a szondáig.
Sietünk vissza.
Vettem.
A régi Szojuzokra hasonlít.
A Koreai Népköztársaságban nem idegenkednek a nyúlástól.
A lényeg, hogy a dokkolóradar stimmeljen.
Na, szedjük le, és nyomás vissza!
G. KUZNYECOV
Danielle?
Mi a fasz?
Ne lőjön! Ne lőjön!
A feliratot fordította: Varga Attila